En 97-årig dame fra Syvsten var torsdag eftermiddag udsat for hjemmerøveri. På hendes adresse mødte to maskerede mænd op, bevæbnet med en 18 centimeter lang kniv. Den ene mand truede den 97-årige og stjal en medicinkasse, en taske og en pung. Han overdrog herefter kniven til sin medgerningsmand, en 21-årig mand, med henblik på at stjæle flere værdigenstande. Det mislykkedes dog, da politiet ankom til stedet. Den ene person flygtede, mens politiet fik fat på den 21-årige. Han blev i dag fremstillet i grundlovsforhør ved Retten i Hjørring, og her blev han varetægtsfængslet frem til den 18. april. Det oplyser anklager Christina Barnow. Grundlovsforhøret blev holdt for lukkede døre.

Referat:
En mand er varetægtsfængslet efter forsøg på hjemmerøveri i Syvsten.